# Treballar amb els connectors

El &kate; ofereix diversos connectors. Hi ha dos tipus d'aquests connectors: alguns estan escrits en C++ natiu, mentre que altres estan escrits en el llenguatge de programació Python. Hi ha diferències subtils en aquests, que es descriuen a continuació.

Podeu activar qualsevol tipus de connector en el diàleg de configuració, el qual també proveeix accés a les opcions de configuració addicionals per als connectors que ho requereixin.

## Connectors de l'aplicació &kate;

Els connectors del &kate; són funcionalitats addicionals per a l'editor &kate;. Poden afegir menús extres i dreceres, i estendre les característiques del &kate;. Podeu instal·lar-ne tants com vulgueu, des del &kate;. Obriu el diàleg de configuració del &kate; amb Arranjament Configura el &kate;.... Seleccioneu Aplicació Connectors per escollir els connectors que requeriu.

Els connectors d'aplicació disponibles són:

- Navegador de traça inversa: Vista d'eina del navegador de traça inversa

- Connector de construcció: Compila o construeix amb Make i analitza els missatges d'error

- Tanca excepte/com: Tanca un grup de documents basats en un camí comú o en l'extensió del fitxer

- CTags: Cerca definicions/declaracions amb CTags

- Vista prèvia del document: Previsualitza el document en el format de destinació.

- Commutador de documents: Canvia ràpidament de document amb el comportament d'&Alt;

- Navegador del sistema de fitxers: Vista d'eina del navegador del sistema de fitxers

- Documents: Mostra els documents oberts en un arbre

- &gdb;: Proporciona un senzill frontal per a &gdb;

- Lumen: El Lumen és un connector de compleció automàtica pel D, que utilitza el servidor de compleció automàtica DCD

- Obre capçaleres: Obre el fitxer .h/[.cpp|.c] corresponent

- Connector de projecte: Connector de projecte pel &kate;

- Replicode

- Compleció de codi per al Rust: Compleció de codi pel codi font del Rust

- Cerca i substitueix: Cerca i substitueix en els documents oberts o en els fitxers del disc

- Vista d'eina de retalls: Vista d'eina que incrusta la gestió dels retalls

- Connector SQL: Executa consultes a bases de dades SQL

- Visor de símbols: Extreu i visualitza símbols de referència des del codi font

- Vista d'eina del terminal: Vista d'eina que incrusta un estri de terminal

- Filtre de text: Filtratge fàcil de text

- Compleció &XML;: Llista els elements, atributs, valors dels atributs i entitats permeses per la DTD

- Validació &XML;: Valida els fitxers en &XML; utilitzant el «xmllint»

## Connector del navegador de traça inversa

### Ús del connector del navegador de traça inversa

Aquest connector és per a desenvolupadors i probablement de poca utilitat pels usuaris. Mostra una traça enrere pel «gdb» en una vista de llista en una vista d'eina del &kate;. En fer clic sobre un element, s'obrirà el fitxer seleccionat i saltarà al número de línia correcta. Funciona per a traces enrere generades en la vostra pròpia màquina, si no que també funcionarà per a traces enrere d'altra gent, &ead;, amb `/home/dummy/qt-copy/…/qwidget.cpp` encara es trobarà en altres màquines. Perquè això funcioni, haureu d'indexar els directoris on es troba el codi font.

A vegades hi ha diversos fitxers amb el mateix nom, &pex;

- `kdegraphics/okular/generators/dvi/config.h`
- `kdepim-runtime/resources/gmail/saslplugin/config.h`

Per escollir la millor opció, el connector escull les dues últimes parts de l'URL, en aquest cas, això seria

- `dvi/config.h`
- `saslplugin/config.h`

I després, generalment el connector troba el correcte.

Indexar el «master» i algunes branques, òbviament donarà lloc a un conflicte.

### Configuració

A la pàgina de configuració, afegeix les carpetes que contenen el codi font.

Navegador de traça inversa
Configura els camins a la vista d'eina Navegador de traça inversa

En fer clic a D'acord s'iniciarà la indexació. Un cop finalitzada, obriu la vista d'eina Navegador de traça inversa.

Ara podeu carregar una traça inversa des del porta-retalls (&pex;, fent clic a Copia al porta-retalls al DrKonqi) o des d'un fitxer.

## Connector de construcció

### Introducció

El connector de construcció permet executar accions com la construcció, neteja i compilació d'un projecte.

### Ús del connector de construcció

El connector de construcció afegeix una vista d'eina Sortida de la construcció a la part inferior i un menú Construeix a la barra de menús. La vista d'eina es pot utilitzar per a configurar l'arranjament de l'objectiu a construir, mentre que el menú es pot utilitzar per dur a terme les accions de construcció, neteja i compilació.

Sortida de la construcció

La vista d'eina Sortida de la construcció disposa dues pestanyes:

- Arranjament de l'objectiu

- Sortida

#### La pestanya Arranjament de l'objectiu

La pestanya arranjament de l'objectiu es pot utilitzar per a configurar diversos objectius de construcció i definir conjunts d'objectius.

Per a canviar els noms o les ordres feu doble clic sobre les entrades de la taula i utilitzeu la llista desplegable per a seleccionar l'ajust de l'objectiu actiu. Utilitzeu la casella de selecció al davant de cada objectiu per a definir un valor per omissió.

Un conjunt d'objectius conté diverses opcions de configuració:

Directori de treball

- Aquí podeu establir el camí cap al projecte. Deixar el camp buit per utilitzar el directori on es troba el document actual.

Construeix

- Aquesta opció permet definir l'ordre per executar la construcció. Per omissió s'estableix a `make`.

Neteja

- Aquesta opció permet definir l'ordre per executar la neteja. Per omissió s'estableix a `make clean`.

Configuració

- Aquesta opció permet definir l'ordre per executar la configuració. Per omissió s'estableix a `cmake -DCMAKE_BUILD_TYPE=Debug -DCMAKE_INSTALL_PREFIX=/usr/local ../`.

A la part superior d'aquest connector hi ha una barra d'eines amb els següents botons:

- Construeix l'objectiu seleccionat
- Afegeix un objectiu de construcció nou
- Crea un conjunt d'objectius de construcció nou
- Copia l'ordre o el conjunt d'objectius
- Elimina l'ordre actual o el conjunt d'objectius

#### La pestanya Sortida

La pestanya Sortida mostra la sortida de consola generada per l'última ordre.

Utilitzeu el control lliscant a la part superior per a mostrar o amagar les categories de la sortida:

Sortida completa, Sortida analitzada, Errors i avisos o Només els errors

Cada línia conté un missatge, el nom de fitxer i el número de línia si està disponible. En fer clic sobre l'error o l'avís se us indicarà el fitxer corresponent i es col·locarà el cursor sobre el número de línia corresponent.

Per navegar cap a l'error anterior, premeu &Alt;&Maj;&Left;. Per navegar cap a l'error següent, premeu &Alt;&Maj;&Right;.

### Estructura del menú

Construeix Selecciona l'objectiu

- Selecciona des d'una llista d'objectius configurats per l'usuari.

Construeix Construeix l'objectiu per defecte

- Construeix l'objectiu definit per defecte en el conjunt actiu d'objectius.

Construeix Construeix l'objectiu anterior

- Canvia a l'objectiu configurat anteriorment per l'usuari.

Construeix Atura

- Atura la construcció d'un objectiu.

&Ctrl;&Alt;Fletxa esquerra Construeix Error anterior

- Mou el cursor a la ubicació de l'anterior error en el document.

&Ctrl;&Alt;Fletxa dreta Construeix Error següent

- Mou el cursor a la ubicació del següent error en el document.

### Agraïments i reconeixements

El connector construcció del &kate; va ser escrit per en Kåre Särs.

Un agraïment especial a la Google Code-in 2011, a la participant Salma Sultana per escriure gran part d'aquesta secció.

## Connector de tancament excepte/com

### Introducció

Aquest connector permet tancar un grup de documents en funció de la seva extensió i el camí.

### Ús del connector de tancament excepte/com

Suposeu que teniu aquests documents oberts al &kate;:

- /tmp/subfolder/test.h
- /tmp/test.cpp
- /tmp/test.txt

Llavors teniu les següents opcions per a tancar documents com es mostra a la captura de pantalla:

Tanca excepte

Utilitzeu la casella de selecció en l'últim element de la llista per activar o desactivar un diàleg de confirmació. L'opció seleccionada s'aplicarà en ambdues accions de tancar.

### Estructura del menú

Fitxer Tanca excepte

- Tanca tots els documents oberts, excepte aquells que coincideixin amb el camí o extensió de fitxer seleccionat en el submenú.

Fitxer Tanca com

- Tanca tots els documents oberts que coincideixin amb el camí o extensió de fitxer seleccionat en el submenú.

## Connector de CTags

### Introducció

CTags genera un fitxer d'índex (o d'etiquetes) dels objectes del llenguatge trobats en els fitxers de codi font, permet que aquests elements estiguin ubicats de forma ràpida i fàcil utilitzant aquest connector al &kate;.

Una etiqueta significa un objecte del llenguatge per a la qual hi ha disponible una entrada d'índex (o, si no, es crearà una entrada d'índex per a aquest objecte).

La generació d'etiquetes és acceptada amb aquests llenguatges de programació.

### Configuració

El connector de CTags utilitza dos fitxers de bases de dades diferents per a l'índex.

A la pàgina de configuració de CTags a la configuració del &kate;, podeu afegir o eliminar directoris que contenen el codi font i regenerar la base de dades de CTags comuna.

#### Índex comú

Arranjament de CTags
Configura la base de dades global de CTags

A la part inferior de la pàgina d'ajustaments podeu adaptar l'Ordre de CTags.

Per obtenir més informació sobre totes les opcions disponibles, si us plau, llegiu la pàgina man de CTags. Aquesta pàgina man està disponible al &khelpcenter; i també podeu introduir l'&URL; man/:ctags directament al &konqueror;

En fer clic a Actualitza s'iniciarà la indexació. Un cop finalitzada, es tancarà el diàleg.

#### Índex de la sessió

Per a configurar l'índex de la sessió, obriu la vista de CTags.

Objectius de l'índex

- En aquesta pestanya podeu afegir o eliminar els directoris que contenen el codi font i regenerar manualment la base de dades específica de la sessió de CTags.

Base de dades

- Arranjament de la base de dades
  Configurant la base de dades per a la sessió de CTags

  Seleccioneu un altre fitxer de base de dades de CTags, configureu l'ordre de CTags o torneu a l'ordre predeterminada.

### Ús del connector de CTags

Situeu el cursor del ratolí sobre l'objecte del llenguatge com una funció, símbol, &etc; que us interessa i després seleccioneu una de les accions en el Menú de CTags per saltar a la línia i al fitxer on es defineix o declara aquest objecte.

Per omissió, les accions al menú CTags no tenen dreceres assignades. Utilitzeu l'editor de dreceres de teclat per a configurar les vostres pròpies dreceres.

Alternativament, podeu utilitzar el camp de cerca a la pestanya Cerca de la vista de CTags.

En introduir caràcters en el camp de cerca s'iniciarà la cerca i mostrarà els noms dels objectes del llenguatge que coincideixen com funcions, classes, símbols, &etc; juntament amb el tipus i nom de fitxer.

Seleccioneu un element a la llista per saltar a la línia corresponent al fitxer de codi font.

### Estructura del menú

CTags Fes un pas enrere

- Navega cap enrere en l'historial de l'última etiqueta visitada.

CTags Cerca el text actual

- Obre la pestanya Cerca de la vista de CTags i mostra a la llista tots els objectes del llenguatge que concordin amb la selecció de text actual.

CTags Vés a la declaració

- Si el cursor està en un objecte de definició, si cal, això obrirà el document que conté la declaració corresponent, activarà la seva vista i situarà el cursor al començament de la declaració.

CTags Vés a la definició

- Si el cursor està en un objecte de declaració, si cal, això obrirà el document que conté la definició corresponent, activarà la seva vista i situarà el cursor al començament de la definició.

## Connector de Vista prèvia del document

### Introducció

El connector permet una vista prèvia en viu a la barra lateral del document de text actualment editat en el format final. De manera que quan editeu &pex;, un text de Markdown o una imatge SVG, el resultat serà immediatament visible al costat del text d'origen.

Per a la visualització, el connector utilitza el connector KParts, el qual està seleccionat com a preferit per al tipus &MIME; del document. Si no hi ha cap connector de KParts per a aquest tipus, no hi haurà cap visualització prèvia.

Per a canviar el connector preferit, obriu el mòdul Associacions de fitxer a l'&systemsettings; i editeu Ordre de preferència dels serveis a la pestanya Incrustat.

### Alguns connectors disponibles del KParts

Tipus &MIME; | Connector del KParts
Text del Markdown | KMarkdownWebViewPart o OkularPart
Imatge SVG | SVGPart
Fitxers UI de les &Qt; | KUIViewerPart
Fitxers de grafs Dot | KGraphviewerPart

### Estructura del menú

Visualitza Vistes d'eina Mostra la vista prèvia

- Mostra o oculta la vista prèvia del document del &kate; a la barra lateral.

### Interfície

Els botons a la part superior de la finestra de vista prèvia proporcionen aquestes accions:

- Bloqueja la vista prèvia en un document determinat. Si seleccioneu aquesta opció, assegurareu que si es canvia el focus a un altre document a la mateixa finestra del &kate;, la vista prèvia no seguirà a aquest document, sinó que continuarà previsualitzant aquest document.

- Habilita o inhabilita les actualitzacions de la vista prèvia per al contingut del document actual

- Actualitzeu manualment la vista prèvia del contingut del document actual

- Un menú desplegable amb accions del connector de KParts

## Connector del commutador de documents

### Estructura del menú

&Ctrl; Visualitza Vistes emprades per darrera vegada

&Ctrl;&Maj; Visualitza Vistes emprades per darrera vegada (a l'inrevés)

- Obre una llista amb els últims documents visualitzats:

  Últims documents visualitzats

  Manteniu premudes les tecles &Ctrl; i per avançar a través de la llista. A més, premeu la tecla &Maj; per invertir la direcció.

  Manteniu premuda la drecera &Ctrl; i podeu utilitzar les tecles &Up;, &Down;, &Home; o &End; per a navegar per la llista. En prémer una tecla de caràcter se circularà consecutivament a través de tots els elements amb la primera coincidència de la llista. Si deixeu anar les tecles de drecera, la vista canviarà al document seleccionat a la llista.

## Navegador del sistema de fitxers

El navegador del sistema de fitxers és un visor de carpetes, permet obrir fitxers d'una carpeta que es mostra en el marc actual.

### Estructura del menú

Visualitza Vistes d'eina Mostra Navegador del sistema de fitxers

- Mostra o oculta la presència del navegador del sistema de fitxers del &kate;.

### Interfície

De dalt a baix, el navegador del sistema de fitxers consta dels següents elements:

Una barra d'eines

- Aquesta conté els botons d'eines per a la navegació estàndard:

  Enrere

- Fa que la vista de carpeta faci un `cd` a la carpeta que s'ha mostrat anteriorment en l'historial. Aquest botó està desactivat, si no hi ha un element anterior.

Endavant

- Fa que la vista de carpeta faci un `cd` a la carpeta que s'ha mostrat seguidament en l'historial. Aquest botó està desactivat, si no hi ha un element següent.

Punts

- Obre un submenú per a editar o afegir punts i afegir una nova carpeta de punts.

Carpeta de documents actual

- Aquest botó farà que la vista de carpeta faci un `cd` a la carpeta del document actiu, si és possible. Aquest botó estarà desactivat, si el document actiu és un fitxer nou i sense desar, o resideix en una carpeta sobre la que no es pot decidir.

Opcions

- Vista breu

- Només mostra els noms de fitxer.

Vista detallada

- Mostra el Nom, Data i Mida dels fitxers.

Vista en arbre

- Com una vista breu, però les carpetes es poden expandir per veure'n el contingut.

Vista en arbre detallada

- Això també permet que les carpetes s'expandeixin, però mostra les columnes addicionals disponibles a la vista detallada.

Mostra els fitxers ocults

- Mostra els fitxers normalment ocults pel vostre &SO;.

Sincronitza automàticament amb el document actual

- Quan aquesta opció està habilitada, el navegador del sistema de fitxers automàticament farà `cd` a la carpeta del document obert actualment en l'àrea d'edició cada vegada que aquest canvia.

Una entrada de la ubicació

- Mostra un camí de navegació cap a la carpeta oberta, similar al &dolphin;. Podeu fer clic sobre una carpeta qualsevol per anar-hi, o fer clic sobre una de les fletxes a l'esquerra d'una carpeta per a seleccionar les carpetes de sota. També podeu seleccionar des de la llista de llocs fent clic sobre la icona de l'esquerra en el camí de navegació, el qual mostrarà una icona que representarà el lloc actual.

  També podeu fer clic a la dreta del camí per a canviar a un quadre de text on podreu escriure el camí d'una carpeta per navegar. L'entrada de l'&URL; manté una llista dels camins que heu escrit. Per triar-ne un, utilitzeu el botó de fletxa a la dreta de l'entrada.

  L'entrada de l'&URL; disposa de compleció automàtica. El mètode de compleció es pot ajustar mitjançant el menú del &BDR; de l'entrada de text.

Una vista de carpeta

- Aquesta és una vista de carpeta estàndard del &kde;.

Una entrada de filtre

- L'entrada de filtre permet introduir un filtre per als fitxers mostrats a la vista de carpeta. El filtre utilitza llenguatge estàndard, els patrons han d'estar separats per espais en blanc. Exemple: `*.cpp *.h *.moc`

  Per a mostrar tots els fitxers, escriviu un asterisc `*`.

  L'entrada de filtre desa els últims 10 filtres d'entrada entre les sessions. Per utilitzar-lo, premeu la fletxa a la dreta de l'entrada i seleccioneu la cadena de filtre desitjada. Podeu desactivar el filtre prement el botó Neteja el text a l'esquerra de la fletxa de compleció automàtica.

### Configuració

Aquest connector es pot configurar a la pàgina Navegador del sistema de fitxers de la configuració del &kate;.

Barra d'eines

- Configura els botons de la barra d'eines del navegador del sistema de fitxers movent els que vulgueu activar cap a la llista Accions seleccionades, i el seu ordre utilitzant els botons de fletxa al costat de la llista.

## La llista Documents

### Introducció

La llista Documents mostra una llista de tots els documents actualment oberts al &kate;. Els fitxers modificats tindran una petita icona d'un disquet a la seva esquerra per indicar el seu estat.

A la part superior de la llista Documents hi ha una barra d'eines amb els següents botons:

- Crea un document nou
- Obre un document existent
- Document anterior
- Document següent
- Desa el document actual
- Desa el document actual sota un nom nou

Per omissió, la llista Documents apareix en el Mode en arbre, que mostra l'estructura de les carpetes envoltant tots els documents oberts. També està disponible el Mode de llista, que mostra una llista simple de tots els documents oberts. Podeu canviar els modes fent clic dret sobre la llista i seleccionant-ho des del menú Mode de vista.

Si s'obren dos o més fitxers amb el mateix nom (ubicats en diferents carpetes) en el Mode de llista, el nom del segon prendrà la forma (2) i així successivament. El consell d'eina per al fitxer mostrarà el seu nom complet incloent el camí, permetent-vos escollir el que vulgueu.

Per a mostrar un document en el marc actiu, feu clic al nom del document en la llista.

El menú contextual té algunes accions comunes al menú Fitxer.

A més, hi ha accions del gestor de fitxers per a reanomenar o suprimir el fitxer. Amb Copia el nom del fitxer podreu copiar el camí complet del document al porta-retalls.

Podeu ordenar la llista de diferents formes fent clic amb el botó dret en la llista i seleccionant la desitjada des del menú Ordena per. Les opcions són:

Nom del document

- Llista els documents segons l'ordre alfabètic del seu nom.

Camí del document

- Llista els documents segons l'ordre alfabètic del seu camí.

Ordre d'obertura

- Llista els documents en l'ordre d'obertura.

La llista documents de forma predeterminada mostrarà el vostre historial ombrejant les entrades dels documents més recents amb un color de fons. Si el document fou editat, s'utilitzarà una combinació de colors. Els documents més recents tindran colors més intensos, de forma que pugueu trobar amb més facilitat els documents amb els que heu treballat. Aquesta característica es pot desactivar a la pàgina Documents del diàleg de configuració.

La localització per omissió de la llista Documents a la finestra del &kate; es troba a l'esquerra de l'àrea d'edició.

### Estructura del menú

&Alt;&Up; Visualitza Document anterior

- Obre el document mostrant-lo per sobre del document obert actualment a la llista Documents.

&Alt;&Down; Visualitza Document següent

- Obre el document mostrant-lo per sota del document obert actualment a la llista Documents.

Visualitza Mostra els actius

- Mostra el document obert a la llista Documents.

### Configuració

Ombra del fons

- Aquesta secció permet activar o desactivar la visualització de l'ombra del fons de la vostra activitat recent, i triar quins colors utilitzar si està activada.

Ordena per

- Estableix la manera com s'ordenarà la llista Documents. Això també es pot configurar des del menú del &BDR; a la llista Documents.

Mode de vista

- Ofereix dues opcions que afecten la visualització de la vista d'eina Documents. L'opció Vista en arbre mostrarà els documents en un arbre sota les carpetes on es trobin, mentre que l'opció Vista de llista mostrarà una llista plana dels documents.

Mostra el camí sencer

- Quan la vista en arbre i aquesta opció estan activades, les entrades de carpeta mostrades a la vista d'eina Documents mostrarà el camí complet cap als fitxers de la carpeta, a més del nom de la carpeta. No té cap efecte a la vista de llista.

## Connector de &gdb;

### Introducció

El connector de &gdb; pel &kate; proporciona un frontal senzill per al popular depurador de projectes de &GNU;.

L'experiència prèvia amb &gdb; és molt recomanable. Per obtenir més informació sobre l'ús de &gdb;, visiteu el lloc web de &gdb;.

Podeu activar el connector de &gdb; a la secció Connectors per a la configuració del &kate;.

Perquè el connector funcioni correctament, haureu de tenir un fitxer d'origen (de qualsevol tipus suportat per &gdb;) i un executable.

Si compileu amb &gcc;/`g++` és possible que vulgueu utilitzar l'argument de la línia d'ordres ``-ggdb``.

Una vegada fets aquests preparatius, obriu el fitxer d'origen en el &kate;, introduïu el camí cap a l'executable a la pestanya Arranjament de la vista d'eina Vista del depurador i seleccioneu Depura Inicia la depuració des del menú per a començar.

### Estructura del menú i de la barra d'eines

Totes aquestes opcions estan disponibles en els menús del &kate;, i moltes estan disponibles a la barra d'eines de depuració, així.

Visualitza Vista d'eina Mostra Vista del depurador

- Mostra una vista d'eina que conté la sortida de &gdb;, la línia d'ordres de &gdb; utilitzada, i altres ajustaments.

Visualitza Vista d'eina Mostra Locals i pila

- Mostra una llista de totes les variables actualment carregades, els seus valors i les traces enrere del &gdb;.

Depura Objectius

- Un submenú que conté una llista d'objectius (executables).

Depura Inicia la depuració

- Inicia el &gdb; amb un objectiu.

Depura Mata/atura la depuració

- Atura el &gdb;.

Depura Reinicia la depuració

- Reinicia el &gdb;.

Depura Commuta entre punt d'interrupció/interrupció

- Estableix un punt d'interrupció a la ubicació actual del cursor.

Depura Avança per dins

- Executa la sentència present (la crida a la funció serà depurada).

Depura Passa per sobre

- Executa la sentència present (la crida a la funció no serà depurada).

Depura Avança per fora

- Reprèn l'execució fins que finalitza el programa que s'està executant.

Depura Mou el CP

- Mou el comptador del programa (propera execució).

Depura Executa fins al cursor

- Executa el programa fins que arriba a la posició actual del cursor.

Depura Continua

- Ignora qualsevol punt d'interrupció i executa el programa fins que acaba (amb èxit o no).

Depura Imprimeix el valor

- Imprimeix el valor de la variable a la que el cursor està apuntant.

Arranjament Barres d'eines mostrades Connector de &gdb;

- Mostra la barra d'eines de depuració.

### La vista del depurador

La vista d'eina Vista del depurador consisteix de diverses pestanyes:

Sortida del &gdb;

- Conté la sortida del &gdb; i una línia d'ordres del &gdb;.

  La pestanya Sortida La pestanya Sortida.

  La pestanya Sortida mostra la sortida des d'una sessió de depuració.

Arranjament

- Executable

- Camí cap a l'objectiu (executable) per a la depuració.

Directori de treball

- El directori de treball actual que proporciona l'objectiu.

Arguments

- Arguments passats al programa.

Mantén el focus

- Mantén el focus a la línia d'ordres del &gdb;.

Redirigeix la E/S

- Obre una nova pestanya E/S a la Vista del depurador on podreu veure la sortida i proveir entrades al programa en execució.

El diàleg d'arranjament El diàleg d'arranjament

El diàleg Arranjament mostra la configuració d'una sessió de depuració.

ES

- Conté una àrea que mostra la sortida del programa en execució i una línia d'ordres des d'on podeu proveir entrades a aquest.

  La pestanya ES La pestanya ES.

  La pestanya ES mostra la sortida des d'una prova simple del programa.

### La pila de crides i locals

La vista d'eina Pila de crides conté una llista amb format de traces inverses retornada per &gdb;.

La vista d'eina Pila de crides del &gdb; La vista d'eina Pila de crides.

La vista d'eina Pila de crides del connector de &gdb;.

La vista d'eina Locals conté una llista de totes les variables actualment carregades i els seus valors corresponents.

La vista d'eina Locals del &gdb; La vista d'eina Locals.

La vista d'eina Locals del connector de &gdb;.

### Agraïments i reconeixements

Un agraïment especial a la Google Code-in 2011, al participant Martin Gergov per escriure gran part d'aquesta secció.

## Connector de Lumen

El Lumen és un connector que proporciona compleció del codi per al llenguatge de programació D. Només es tracta d'una connexió entre l'editor i el dimoni de compleció de D (un servidor que proporciona tota la informació) anomenat DCD. El connector actualment implementa les principals característiques del servidor de compleció: alimentar el servidor amb els fitxers importats, presentar la documentació i diversos tipus de compleció:

Importacions:

Importacions

Compleció bàsica:

Compleció bàsica

Compleció (funció sobrecarregada):

Compleció (funció sobrecarregada)

Consells per a les crides:

Consells per a les crides

Per a fer funcionar Lumen heu d'instal·lar el DCD, utilitzant la informació proporcionada per la comunitat D.

Després d'instal·lar el DCD, editeu `~/.config/dcd/dcd.conf` (creeu-lo si no existeix) i afegiu-hi un camí cap als vostres fitxers «include/import» de D, &pex;, `/usr/include/dlang/dmd` o `/usr/include/d`.

A més, el Lumen tractarà de llegir un `.lumenconfig` a cada carpeta pare del fitxer de codi font en D actualment obert i afegeix cada línia en aquest fitxer com el camí «include» al servidor de DCD. Afegeix totes les dependències del vostre projecte actual a aquest fitxer.

Ara inicieu el servidor de compleció amb `dcd-server`, activeu el connector de Lumen als vostres ajustaments i tindreu la compleció del codi per al llenguatge de programació D al &kate;.

## Connector Obre les capçaleres

### Ús del connector Obre les capçaleres

Durant l'edició de codi en C o C++, aquesta ordre canviarà entre un fitxer de capçalera i el seu corresponent fitxer en C/C++ o viceversa.

Per exemple, si esteu editant `meva_classe.c`, aquesta acció canviarà a `meva_classe.h` si aquest fitxer està disponible a la mateixa carpeta.

Funcionarà amb les parelles de les següents extensions del nom de fitxer:

- Fitxers de capçalera: h, H, hh, hpp
- Fitxers font: c, cpp, cc, cp, cxx

### Estructura del menú

F12 Fitxer Obre .h/.cpp/.c

- Obre la capçalera corresponent o fitxers de codi font per al document actiu.

## Connector de projecte

### Introducció

La idea bàsica del connector Projecte és tenir una llista estructurada dels fitxers que pertanyen al projecte amb les següents propietats:

1. Proporciona una vista estructurada dels fitxers

2. Fa que sigui molt fàcil i ràpid obrir i canviar de projecte

3. Implementa la cerca i substitució per a un projecte

4. Proporciona una compleció automàtica simple

5. Fa que sigui senzill obrir ràpidament fitxers en el projecte

6. Implementa la construcció del projecte

### Vista estructurada dels fitxers

Una vegada es carrega el connector Projecte a la pàgina de configuració del &kate;, obriu un fitxer en un projecte i apareixerà una barra lateral que llistarà tots els projectes, així com els fitxers de projecte de la següent manera:

Vista del projecte

Com podeu veure, el projecte actualment actiu és el Kate, i el seu contingut apareix a la vista en arbre. En fer clic sobre algun dels fitxers a la vista en arbre, aquest s'obrirà a l'editor. A més, proporciona un menú contextual amb el que podreu obrir els fitxers amb altres aplicacions, com per exemple un fitxer `.ui` amb el Qt Designer.

Podeu filtrar els elements escrivint parts del nom de fitxer que esteu cercant a la barra de cerca a la part inferior de la llista.

### Canviar de projecte

La idea és que mai hàgiu d'obrir un projecte de forma manual, això encara no s'admet en absolut. Per tant, què passa si obriu un fitxer, el connector Projecte ràpidament escanejarà la carpeta i les seves carpetes pare per a un fitxer `.kateproject`. Si el troba, el projecte serà carregat automàticament.

D'altra banda, si obriu un altre document al &kate;, que pertanyi a un altre projecte, el connector Projecte canviarà automàticament el projecte actual. Fent-ho de manera intuïtiva, sempre restarà actiu el projecte correcte. Per descomptat, també podeu canviar el projecte actiu en aquest moment utilitzant el quadre combinat.

### Cerca i substitueix en projectes

El &kate; té un connector Cerca i substitueix que apareix a la barra lateral inferior. Si es carrega un projecte, s'obrirà la barra lateral Cerca i substitueix, i canviarà al mode de cerca i substitueix al projecte actual:

Cerca en projectes

### Compleció automàtica simple

Amb el coneixement de tots els fitxers pertanyents a un projecte, el connector Projecte proporciona instal·lacions per a la compleció automàtica senzilla basada en CTags. Si s'obre un projecte inicialment, el CTags analitzarà tots els fitxers de projecte en un fil en segon pla i desarà la informació CTags a `/tmp`. Aquest fitxer s'utilitza per emplenar la finestra emergent de compleció automàtica al &kate;.

Per contra, sense aquesta compleció automàtica, el &kate; només serà capaç de mostrar els elements de compleció automàtica a partir de les paraules del fitxer actual. Pel que la compleció automàtica proporcionada pel connector Projecte és molt més potent.

Compleció en projectes

Si no es troba CTags, una finestra emergent passiva advertirà sobre aquest problema. També és notable, que el fitxer CTags a `/tmp` es netejarà quan se surti del &kate;, de manera que el connector no contaminarà cap carpeta amb fitxers no desitjats.

### Obre fitxers ràpidament

Com fer clic als fitxers a la vista en arbre no és la manera més ràpida per obrir-los, El &kate; proporciona un mecanisme ràpid d'obertura que podeu activar amb &Ctrl;&Alt;O. Obtindreu una llista com aquesta:

Obertura ràpida

Podeu filtrar escrivint parts del nom de fitxer que esteu cercant, i també podeu navegar amb les tecles de fletxa i pàgina amunt/avall a través de la llista. Prémer &Intro; activarà el fitxer seleccionat, mentre que &Esc; ocultarà la vista Obertura ràpida.

A més, l'obertura ràpida recordarà el fitxer anterior. De manera que quan canvieu a la vista d'obertura ràpida, el fitxer prèviament activat serà seleccionat automàticament i només haureu de prémer &Intro;, el qual de vegades és molt útil.

### Implementació per a construir el projecte

Una altra característica és tenir implementat el connector Construeix, el qual es configura correctament de forma automàtica.

### Crear projectes

#### Carregar automàticament els projectes

El connector Projecte té una característica de càrrega automàtica. Podeu llegir la llista de fitxers des del sistema de control de versions. Amb aquesta finalitat, la càrrega automàtica per al sistema de control de versions respectiu necessita ser activada als ajustaments (activada per omissió):

Configuració de connector Projecte

#### Crear projectes manualment

Només haureu de crear un fitxer `.kateproject` a la carpeta arrel del projecte. Per exemple, el fitxer `.kateproject` del Kate es veu així:

    {
      "name": "Kate"
    , "files": [ { "git": 1 } ]
    }

El contingut del fitxer s'escriu en la sintaxi JSON. El nom del projecte és Kate, i els fitxers continguts s'han de llegir des de git.

També en comptes de `git` hi ha implementats el subversion a través de `svn` i el mercurial a través de `hg`. Si no voleu llegir des d'un sistema de control de versions, podeu dir-li que carregui els fitxers de forma recursiva des dels directoris com segueix:

    {
      "name": "Kate"
    , "files": [ { "directory": "kate", "filters": ["*.cpp", "*.h", "*.ui", "CMakeLists.txt", "Find*.cmake"], "recursive": 1 } ]
    }

Aquí, les subcarpetes i filtres defineixen el que forma part del projecte. També podeu barrejar el control de versions i els fitxers basats en filtres.

Si voleu afegir implementació per al connector Construeix, podeu escriure un `.kateproject` com aquest:

    {
      "name": "Kate"
    , "files": [ { "git": 1 } ]
    , "build": {
        "directory": "build"
      , "build": "make all"
      , "clean": "make clean"
      , "install": "make install"
      }
    }

### Projecte actual

Utilitzant &Alt;1 Projectes Vés a podeu obrir la vista Projecte actual a la part inferior de la finestra de l'editor amb quatre pestanyes:

Projecte actual

Terminal

- Un emulador de terminal començant a la carpeta arrel del projecte.

Índex del codi

- En introduir caràcters a la barra de cerca s'iniciarà la cerca i mostrarà els noms coincidents de les funcions, classes, símbols, &etc;, juntament amb el tipus, nom de fitxer i número de línia.

  Seleccioneu un element a la llista per saltar a la línia corresponent al fitxer de codi font.

Anàlisi del codi

- Feu clic a Inicia l'anàlisi per a realitzar una anàlisi estàtica del codi per a C i C++ utilitzant el `cppcheck` i generar un informe que mostri el nom de fitxer, número de la línia, la severitat (estil, avís, &etc;) i el problema trobat.

  Seleccioneu un element a la llista per saltar a la línia corresponent al fitxer de codi font.

Notes

- El text introduït en aquesta pestanya es desa al fitxer ``nom_del_projecte`.kateproject.notes`.

### El menú Projectes

El menú Projectes permet canviar entre els projectes actualment oberts. És mostrat pel connector Projectes.

&Ctrl;&Alt;&Left; Projectes Enrere

- Canvia al projecte anterior.

&Ctrl;&Alt;&Right; Projectes Endavant

- Canvia al projecte següent.

&Alt;1 Projectes Vés a

- Obre la vista Projecte actual a la part inferior de la finestra de l'editor.

## El connector Compleció del codi per al Rust

Aquest connector proporciona la compleció del codi per al llenguatge de programació Rust.

Una vegada hàgiu activat l'element per a la compleció del codi en Rust a la pàgina del connector, apareixerà una pàgina nova al vostre diàleg de configuració del &kate;.

Configuració del Rust

Edita una ordre per executar Racer, una utilitat destinada a proporcionar compleció del codi en Rust als editors.

També necessitareu codi font en Rust i haureu de proporcionar el camí cap a l'arbre de l'origen.

Mentre escriviu el codi, apareixerà una llista emergent amb els elements per a la compleció:

Compleció del Rust

A més de finestres emergents per a la compleció del codi, el connector també instal·la una acció Vés a la definició al menú Edita i al menú contextual. També podeu configurar una drecera de teclat.

Aquesta acció obrirà el document que conté la definició, activarà la seva vista i situarà el cursor al començament de la definició.

## Cercar i substituir

### Introducció

El connector Cerca i substitueix del &kate; permet fer cerques de text o amb expressions regulars en diferents fitxers a la vegada. Podeu cercar a tots els fitxers oberts, o a tots els fitxers en un directori, i de manera opcional els seus subdirectoris, o en tots els fitxers al projecte actual. Fins i tot es poden filtrar per nom de fitxer, per exemple, cercar només als fitxers que acabin amb una extensió de fitxer en particular.

### Interfície

#### Consulta de la cerca

Les següents opcions estan sempre a la part superior de la vista d'eina cerca en fitxers:

- Podeu tenir tantes cerques com vulgueu obrir alhora. Simplement feu clic al botó de pestanya nova a la part superior esquerra de la vista d'eina de cerca i s'obrirà una pestanya de resultats, de manera que podreu fer una altra cerca.

- El botó a la cantonada superior dreta de la vista d'eina cerca en fitxers commutarà la meitat inferior de la vista d'eina entre veure les opcions addicionals per al mode cerca en carpeta i veure els resultats de la cerca.

Cerca

- Aquí és on escriviu el que es vol trobar. Podeu introduir text estàndard, o una expressió regular si està activat.

Substitueix (quadre de text)

- El text de substitució que s'afegirà al/s fitxer/s, en lloc del text al quadre de text Cerca.

Cerca

- En acabar de configurar-ho tot, només haureu de prémer el botó Cerca per a realitzar la cerca. Podeu prémer la tecla &Intro; en el quadre de text de consulta per a fer el mateix.

Substitueix

- En acabar de configurar-ho tot, només haureu de prémer el botó Substitueix per a realitzar la substitució entre els quadres de text Cerca amb el que heu introduït a Substitueix. Podeu prémer la tecla &Intro; en el quadre de text Substitueix per a fer el mateix.

Següent

- Va a la següent coincidència de la vostra consulta de cerca, si és necessari alterna entre els fitxers.

Substitueix les verificades

- El mateix que Substitueix, però només realitzarà les substitucions en els fitxers que es comproven en el plafó de sota.

#### Opcions de cerca en carpeta

Aquestes opcions que es mostren a sota, esmenten les opcions per a la consulta. Si en el seu lloc es mostren els resultats de cerca, premeu el botó per a mostrar-les.

Cerca a

- Hi ha tres opcions. Seleccioneu Als fitxers oberts per cercar a tots els fitxers oberts actualment al &kate;. Seleccioneu A la carpeta per cercar dins d'una carpeta i, opcionalment, les seves subcarpetes. Seleccioneu Al fitxer actual per a només cercar al fitxer actiu.

  Si està carregat el connector Projectes, també podeu cercar en el Projecte actual o a Tots els projectes oberts.

Coincidència de majúscules

- Restringeix els resultats de cerca a aquells que tenen la combinació exacta de majúscules i minúscules, com la vostra consulta de cerca.

Expressions regulars

- Permet utilitzar expressions regulars en lloc de text simple com a consulta de cerca.

Expandeix els resultats

- Mostra tots els resultats trobats en cada fitxer, en lloc de només una llista dels fitxers que contenen la consulta de cerca.

Carpeta

- Podeu introduir el camí de la carpeta en la que voleu cercar. Per exemple, podeu introduir `~/development/kde/kate/` si voleu cercar al codi font del &kate;. Aquesta opció només estarà disponible quan s'utilitzi el mode de Carpeta.

Diàleg d'obertura de fitxer

- Premeu aquest botó per a localitzar la carpeta al navegador de carpetes de l'escriptori. Aquest botó només estarà disponible quan s'utilitzi el mode de Carpeta.

- Premeu aquest botó per canviar Carpeta a la carpeta pare actualment seleccionada. Aquest botó només estarà disponible quan s'utilitzi el mode de Carpeta.

- Aquest botó establirà l'entrada Carpeta a la carpeta on es troba el document actualment obert. Aquest botó només estarà disponible quan s'utilitzi el mode de Carpeta.

Filtre

- Permet cercar només els noms de fitxer que coincideixen amb un patró en particular. Per exemple, per cercar només als fitxers escrits en C++, canvieu-la a `*.cpp`. Per cercar només als fitxers que comencin amb `kate`, canvieu-la a `kate*`. Podeu introduir diversos filtres separats amb una coma (`,`). Per utilitzar-ho per excloure fitxers de la cerca, afegiu un signe menys (`-`) a la llista. Aquesta opció només estarà disponible quan s'utilitzi el mode de Fitxers oberts.

Excloure

- Al contrari de Filtre, aquest impedeix que el &kate; cerqui als fitxers que coincideixin amb els patrons especificats. Com amb Filtre, podeu introduir diversos patrons separats per una coma (`,`). Aquesta opció només estarà disponible quan s'utilitzi el mode de Fitxers oberts.

Recursiu

- Si aquesta opció està activada, el &kate; també cercarà a totes les subcarpetes de la carpeta seleccionada. Aquesta opció només estarà disponible quan s'utilitzi el mode de Carpeta.

Inclou els ocults

- Si aquesta opció està activada, el &kate; també cercarà als fitxers o carpetes que normalment resten ocults/es pel vostre &SO;. Aquesta opció només estarà disponible quan s'utilitzi el mode de Carpeta.

Segueix els enllaços simbòlics

- El connector cerca en fitxers en general no segueix els enllaços simbòlics. Quan aquesta opció està activada, el connector els seguirà al seu lloc i cercarà dins dels fitxers o carpetes als que fan referència. Aquesta opció només estarà disponible quan s'utilitzi el mode de Carpeta.

  És possible que els enllaços simbòlics facin referència a una carpeta que sigui la pare de la carpeta on se cerca, o a altres carpetes que continguin enllaços simbòlics a la seva carpeta pare. Si hi ha un enllaç a la carpeta on se cerca i aquesta opció està activada, el &kate; seguirà l'enllaç de manera repetida (en bucle) i cercarà a la carpeta, de manera que la cerca mai es completarà.

Inclou els fitxers binaris

- Si està activada, el &kate; també cercarà a tots els fitxers que no aparenten ser fitxers de text.

#### Resultats de la cerca

Els resultats de la cerca es mostren a sota de les opcions de consulta. Si es mostren les opcions del mode cerca en carpeta, simplement premeu el botó per a mostrar-los. També es mostraran automàticament tan bon punt es realitzi una cerca.

Els resultats de cerca mostren una llista de fitxers que contenen el text que coincideix amb la consulta de cerca, seguit pel nombre de coincidències trobades en aquest fitxer.

Per a veure una llista de les coincidències en aquest fitxer, simplement feu clic a la fletxa d'expansió a l'esquerra del nom de fitxer. (Si heu seleccionat l'opció Expandeix els resultats, això ja es farà automàticament). Es mostrarà el número de línia per a cada coincidència, seguit pel contingut d'aquesta línia, amb la consulta de cerca indicada en negreta.

Per obrir el fitxer del vostre resultant de la cerca, simplement feu doble clic s'obre seu. Si cal, el &kate; obrirà el fitxer. També podeu moure el cursor a la ubicació d'una coincidència en particular fent-hi doble clic en lloc del nom de fitxer.

### Estructura del menú

&Ctrl;&Alt;E Edita Cerca en fitxers

- Llança una vista d'eina Cerca i substitueix.

Edita Vés a la coincidència següent

- Va a la següent coincidència en una cerca realitzada pel connector Cerca i substitueix.

Edita Vés a la coincidència anterior

- Va a la coincidència anterior en una cerca realitzada pel connector Cerca i substitueix.

Visualitza Vistes d'eina Mostra Cerca i substitueix

- Canvia la pantalla del &kate; a l'eina Cerca i substitueix.

## Retalls del Kate

### Introducció

El Retalls del Kate és un connector utilitzat per estalviar una mica de temps, afegint una implementació per als anomenats retalls (codi font reutilitzable, codi de màquina o text). El connector també és compatible amb la compleció del codi i JavaScript.

### Estructura del menú

Visualitza Vistes d'eina Mostra Retalls

- Mostra el plafó de retalls, el qual conté tots els retalls en el vostre repositori que són per al tipus de fitxer actualment obert.

Eines Crea un retall

- Crea un retall nou, el qual és un fragment reutilitzable de text que podeu inserir en qualsevol part de qualsevol document.

### Plafó pels retalls

Plafó pels retalls del Kate El plafó pels retalls del &kate;.

El plafó pels retalls del &kate;.

Al plafó hauríeu de veure una llista dels repositoris de retalls, juntament amb les opcions per crear el vostre, obtenir-los des d'Internet o carregar-los des d'un fitxer local. Cada repositori té una casella de selecció que es pot utilitzar per activar o desactivar. També hi ha botons per editar i eliminar els repositoris existents.

#### Carregar fitxers des del repositori de retalls

Podeu baixar repositoris de retalls des d'Internet. Simplement feu clic a Obtén retalls nous i s'obrirà una finestra amb una llista amb repositoris de retalls. Després de baixar el retall desitjat, assegureu-vos que l'heu activat.

#### Crear i editar els repositoris

Per a crear un repositori nou de retalls, feu clic a Afegeix un repositori. Ara s'hauria de mostrar un diàleg que demani pel nom del fitxer de retall, la llicència i l'autor. Després de triar les opcions desitjades, feu clic D'acord.

Editor de retalls L'editor del repositori.

La interfície de l'editor del repositori.

L'editor pel repositori de retalls conté les següents opcions:

Nom

- Apareix a la llista dels retalls a la vista d'eina i també se cercarà quan s'utilitzi la característica de compleció del codi.

Espai de nom

- Prefix utilitzat durant l'ús de la compleció de codi.

Llicència

- Selecciona la llicència pel vostre repositori de retalls.

Autors

- Introduïu el/s nom/s de l'autor/s del fitxer de retall.

Tipus de fitxer

- Seleccioneu el/s tipus de fitxer/s que voleu aplicar al repositori de retalls. Per omissió s'estableix a -es deixa buit-, de manera que el repositori ho aplicarà a tots els fitxers. Podeu canviar-ho a quelcom com C++, o seleccionar des d'una llista fent clic en els elements. Podeu especificar més d'un tipus de fitxer prement la tecla &Maj; mentre s'afegeixen els tipus.

#### Crear i editar els retalls

Editor de retalls L'editor de retalls.

La interfície de l'editor de retalls.

Nom

- El nom es mostrarà a la llista de compleció.

Drecera

- En prémer aquesta drecera s'inserirà el retall en el document.

Retall

- El text que heu retallat s'inserirà en el document.

  Un retall pot contenir camps editables. Es poden alternar prement la tecla . Es poden utilitzar les següents expressions en el text de la plantilla per a crear camps:

  `${`nom_camp`}` crea un camp senzill i editable. Totes les ocurrències posteriors crearan camps que reflecteixin el contingut del primer durant l'edició.

  `${`nom_camp=omissió`}` es pot utilitzar per especificar un valor per omissió per al camp. `omissió` pot ser qualsevol expressió en JavaScript.

  Utilitzeu `${`nom_camp`=`text`}` per especificar una cadena fixa com a valor per omissió.

  `${func(`altre_camp_1`, `altra_camp_2`, «...»)}` ho podeu utilitzar per a crear un camp que avaluï una funció de JavaScript en cada edició i que conté el seu contingut. Vegeu la pestanya Scripts per a més informació.

  `${cursor}` es pot utilitzar per a marcar la posició final del cursor després que tot s'hagi omplert.

Scripts

- Funcions auxiliars en JavaScript per utilitzar en els vostres retalls.

  Totes les funcions en JavaScript han de retornar el contingut que voleu situar a un camp de la plantilla com una cadena.

  Les funcions es criden en un àmbit que conté el contingut de tots els camps editables de la plantilla com a variables locals. Per exemple, en un retall que conté `${`camp`}`, hi haurà present una variable anomenada `camp`, que contindrà el contingut actualitzat del camp de la plantilla. Les variables o bé es poden utilitzar a la funció estàtica o passar com a arguments, mitjançant l'ús de la sintaxi `${func(camp)}` o `${`camp_2=func(camp)`}` a la cadena del retall.

  Podeu utilitzar l'API per crear scripts del &kate; per obtenir el text seleccionat, el text complet, el nom del fitxer i més utilitzant els mètodes apropiats dels objectes `document` i `vista`. Referiu-vos a la documentació de l'API per a la creació de scripts per obtenir més informació

### Ús dels retalls

Retalls del Kate en acció Accedint als retalls del &kate; des d'una vista d'eina i una llista desplegable.

Seleccionant des d'una llista de retalls.

Podeu cridar als retalls de dues maneres:

- Escollint el retall des de la vista d'eina.

- Mentre escriviu, podeu prémer &Ctrl;Espai, el qual mostrarà tots els retalls en una finestra útil des de la qual podreu escollir. Aquesta combinació de tecles proporciona una funcionalitat similar a la compleció del codi.

Si el retall conté variables (a més de `${cursor}`), el cursor passarà automàticament a la primera ocurrència d'una variable i esperarà perquè escriviu quelcom. En acabar, podeu prémer per passar a la següent variable, i així successivament.

### Agraïments i reconeixements

Els retalls del &kate; han estat escrits per en Joseph Wenninger.

Un agraïment especial a la Google Code-in 2011, al participant Martin Gergov per escriure gran part d'aquesta secció.

## Connector SQL

### Introducció

El llenguatge de consulta estructurada (Structured Query Language - SQL) és un llenguatge especialitzat per actualitzar, suprimir i demanar informació des de bases de dades.

El connector SQL del &kate; us permet:

- Crear una base de dades

- Connectar a una base de dades existent

- Inserir i suprimir dades des d'una base de dades

- Executar consultes

- Mostrar els resultats en una taula

### Connectar a una base de dades

Seleccioneu Afegeix una connexió des del menú SQL o des de la barra d'eines, i llavors seleccioneu el controlador de bases de dades de les Qt que voleu utilitzar (incloses QSQLITE, QMYSQL3, QMYSQL, QODBC3, QODBC, QPSQL7 i QPSQL). Si no podeu veure el controlador desitjat, caldrà que l'instal·leu. A continuació, premeu Següent.

Si la base de dades seleccionada utilitza un fitxer, simplement indiqueu la ubicació de la base de dades i premeu el botó Següent. Si requereix connectar a un servidor, introduïu el nom del servidor, nom d'usuari i contrasenya, i qualsevol altra informació que aquest controlador en particular pugui requerir. A continuació, premeu Següent.

Finalment, doneu-li un nom a la vostra connexió, i premeu Acaba.

### Executar les consultes

#### INSERT/DELETE/UPDATE

Podeu inserir, suprimir i actualitzar dades utilitzant el connector SQL just com ho faríeu des de la línia d'ordres o des d'un programa. Simplement cal introduir una consulta i prémer el botó Executa una consulta a la barra d'eines o utilitzar SQL Executa una consulta (&Ctrl;E).

##### Algunes consultes d'exemple

`INSERT`

-     INSERT INTO nom_taula ("característica1", "característica2", "característica3", "característica4", "característica5")
      VALUES ("valor1", "valor2", "valor3", "valor4", "valor5" )

`DELETE`

-     DELETE FROM nom_taula WHERE name = "text"

`UPDATE`

-     UPDATE nom_taula SET "característica1" = "text", "característica2" = "text", "característica3" = "text", "característica4" = "text", "característica5" = "text"

#### SELECT

Després d'executar una consulta `SELECT`, podeu veure els resultats com una taula que apareixerà a la vista d'eina Sortida de dades SQL a la part inferior del &kate;, o com a text a la vista d'eina Sortida de text SQL. Si hi ha un error, es podrà veure a la sortida de text.

##### Exemple de consulta `SELECT`

    SELECT * FROM nom_taula

La vista d'eina Sortida de dades SQL disposa de diversos botons:

Redimensiona les columnes al contingut

- Canvia la mida de les columnes per ajustar-les al seu contingut.

Redimensiona les files al contingut

- Canvia la mida de les files per ajustar-les al seu contingut.

Copia

- Selecciona tots els continguts de la taula i els copia al cau del porta-retalls.

Exporta

- Exporta tots els continguts de la taula a un fitxer, al porta-retalls, o al document actual en el format de valors separats per comes.

Neteja

- Ho elimina tot de la vista de taula.

Ara podeu canviar els colors mostrats en la taula a la secció SQL de Arranjament Configura el &kate; .

### Navegar

Podeu navegar per la base de dades utilitzant la vista d'eina Esquema de la base de dades del navegador a l'esquerra. La informació que mostra variarà en funció del controlador de base de dades que estigueu utilitzant.

Per actualitzar aquesta llista, feu clic dret a qualsevol lloc en la vista d'eina i seleccioneu Refresca. Per a generar una consulta sobre qualsevol entrada a la llista, feu clic sobre una entrada, seleccioneu Genera, i seleccioneu el tipus de consulta (SELECT, UPDATE, INSERT o DELETE) des del submenú que aparegui.

### Estructura del menú

SQL Afegeix una connexió...

- Afegeix una nova connexió utilitzant qualsevol controlador de base de dades.

SQL Elimina la connexió

- Elimina la connexió seleccionada.

SQL Edita la connexió...

- Edita els ajustaments de la connexió actual.

Connexions

- Totes les connexions de base de dades que heu creat s'enumeren entre els elements de menú Edita la connexió i Executa una consulta. Seleccioneu-ne una per executar consultes o fer-hi modificacions.

&Ctrl;E SQL Executa una consulta

- Executa la vostra consulta.

### Agraïments i reconeixements

El connector SQL va ser escrit per en Marco Mentasti.

Un agraïment especial a la Google Code-in 2011, al participant Ömer Faruk ORUÇ per escriure gran part d'aquesta secció.

## Connector Visor de símbols

### Ús del connector de tancament excepte/com

Permet als desenvolupadors veure els símbols (funcions, macros i estructures) des del codi font.

En fer clic, amb la informació analitzada es podrà explorar amb facilitat el codi.

De moment s'admeten els següents llenguatges:

C/C++, Java, Perl, PHP, Python, Ruby, XSLT, Tcl/Tk, Fortran

Llista de característiques:

- Mode de llista/en arbre
- Activa/desactiva l'ordenació
- Mostra/oculta els paràmetres de les funcions
- Desplega/plega l'arbre de carpetes
- Actualitza automàticament els canvis en el document
- Analitza el codi en base a l'entorn de treball per a ressaltat de la sintaxi dels &kde-frameworks;

### Estructura del menú

&Ctrl;\ Visualitza Vistes d'eina Mostra Llista de símbols

- Mostra o oculta la presència de la llista de símbols del &kate; per a mostrar les funcions, macros i estructures del codi font en el document actiu.

### Configuració

Visor de símbols

Escull les opcions per omissió de l'analitzador

## Connector per a la vista d'eina del terminal

L'emulador de terminal incrustat és una còpia de l'aplicació de terminal &konsole; del &kde;, per a la vostra comoditat. Està disponible des de l'element Visualitza Vistes d'eina Mostra Terminal del menú i n'obtindreu el focus quan es mostri. De forma addicional, si teniu activada l'opció Sincronitza automàticament el terminal amb el document actual quan sigui possible, aquesta farà que es canviï cap al directori del document actual en el cas d'existir o quan aquest canviï.

La seva localització per omissió a la finestra del &kate; és a la part inferior, a sota de l'àrea d'edició.

Podeu configurar el &konsole; emprant el seu menú en el &BDR;, per a més informació, vegeu el manual del &konsole;.

L'emulador de terminal integrat és proporcionat pel connector Vista d'eina del terminal.

### Estructura del menú

Visualitza Vistes d'eina Mostra Terminal

- Mostra o oculta la presència de l'emulador de terminal integrat.

  Quan s'activa la primera vegada, es crearà el terminal.

  Quan es mostra l'emulador de terminal, aquest obtindrà el focus, de manera que pugueu començar a introduir ordres immediatament. Si l'opció Sincronitza automàticament el terminal amb el document actual quan sigui possible està activada a la pàgina Terminal del diàleg principal de configuració, la sessió de l'intèrpret d'ordres se situarà en el directori del document actiu, si aquest és un fitxer local.

Eines Condueix al terminal

- Envia el text seleccionat cap a l'emulador de terminal incrustat. No s'afegirà una línia nova després del text.

Eines Sincronitza el terminal amb el document actual

- Això farà que el terminal encastat faci `cd` al directori del document actiu.

  Altrament podeu configurar el &kate; per a mantenir sincronitzat sempre el terminal amb el document actual. Per a més informació, vegeu konsole-config.

Eines [Dóna el focus al/Treu el focus del] terminal

- Canvia el focus des del document actual al terminal i viceversa.

### Configuració

Podeu configurar el connector per a la vista d'eina Terminal a la pàgina Terminal del diàleg de configuració.

Hi ha disponibles les següents opcions:

Sincronitza automàticament el terminal amb el document actual quan sigui possible

- Això causarà que el terminal incrustat canviï al directori del document actiu en iniciar-se i que quan se seleccioni un document nou doni el focus a aquest directori. Si no està activada, haureu de navegar pel vostre compte en el terminal.

Estableix la variable d'entorn EDITOR a «kate -b»

- Estableix la variable d'entorn `EDITOR` de manera que els programes que s'executin en el terminal integrat, obrin automàticament un fitxer a l'editor, obrint-lo en el &kate; en lloc de l'editor per omissió configurat en el vostre intèrpret d'ordres. No podreu seguir utilitzant el terminal fins que tanqueu el fitxer al &kate;, de manera que el programa cridat és conscient que l'heu acabat d'editar.

## Connector de filtre de text

### Ús del connector Filtre de text

Podeu utilitzar aquest connector per a processar el text seleccionat emprant les ordres del terminal. La selecció s'utilitzarà com a entrada per a l'ordre, i la sortida substituirà la selecció o serà copiada al porta-retalls, tot dependrà de la preferència de l'usuari.

### Exemples:

- `less /etc/fstab` - enganxa el contingut d'aquest fitxer o el copia al porta-retalls

- `wc` - compta les línies, paraules i caràcters de la selecció i ho enganxa en el document, o ho copia al porta-retalls

- `sort` - ordena les línies de la selecció i enganxa el resultat en el document, o el copia al porta-retalls

### Estructura del menú

&Ctrl;\ Eines Filtre de text

- Obre el diàleg Filtre de text:

  Diàleg del filtre de text

  Introduïu una ordre de l'intèrpret d'ordres al quadre combinat o seleccioneu una ordre anterior de l'historial.

  Copia el resultat en lloc d'enganxar-lo

- Copia el resultat al porta-retalls, deixant el document sense canvis.

Fusiona STDOUT i STDERR

- Si està activada, es fusionarà la sortida de STDOUT i STDERR, i no s'informarà de cap error. En cas contrari, STDERR es mostrarà com un missatge passiu.

## Validació &XML;

Aquest connector comprova que els fitxers &XML; estiguin ben formats i que són vàlids.

Aquest connector comprova el fitxer actual. A la part inferior de la finestra principal del &kate; apareixerà una llista d'avisos i errors. Podeu fer clic sobre un missatge d'error per a saltar al lloc corresponent en el fitxer. Si el fitxer té una DOCTYPE, la DTD indicada amb aquest tipus de document serà utilitzada per a comprovar la validesa del fitxer. S'espera que la DTD estigui al lloc corresponent en el fitxer actual, &pex; si el tipus de document fa referència a DTD/xhtml1-transitional.dtd i el fitxer és `/home/pere/prova.xml`, s'esperarà que la DTD es trobi a `/home/pere/DTD/xhtml1-transitional.dtd`. De tota manera, també es poden especificar DTD remotes a través d'http.

Si el fitxer no té un tipus de document (doctype), es comprovarà que estigui format correctament.

Per aprendre més sobre &XML; aneu a les pàgines oficials de l'&XML; del W3C.

Internament. aquest connector crida a l'ordre externa `xmllint`, la qual forma part de la biblioteca libxml2. Si aquesta ordre no està correctament instal·lada al vostre sistema, el connector no funcionarà.

Per a carregar aquest connector obriu el diàleg de configuració del &kate; a Arranjament Configura el &kate;.... A continuació, seleccioneu Validació &XML; que apareixerà a la secció Aplicació / Connectors i tanqueu el diàleg.

### Estructura del menú

&XML; Valida l'&XML;

- Aquest iniciarà la comprovació, tal com s'ha descrit.

### Agraïments i reconeixements

Copyright del connector Validació &XML; del &kate;, 2002 per en &Daniel.Naber; &Daniel.Naber.mail;.

Copyright de la documentació, 2002 per en &Daniel.Naber;

## Compleció &XML;

Aquest connector ofereix consells sobre el que està permès en una determinada posició en un fitxer &XML;, segons la DTD del fitxer. Es mostrarà una llista de possibles elements, atributs, valors d'atributs o entitats, en funció de la posició del cursor (&pex;, totes les entitats seran llistades si el caràcter a l'esquerra del cursor és &). També és possible tancar l'etiqueta d'obertura més propera a l'esquerra.

La DTD ha d'existir en format &XML;, presentada pel programa `dtdparse` de Perl. Cridarem una DTD en aquest format meta DTD. Se subministren algunes meta DTD. Es troben instal·lades a `katexmltools/` a ``qtpaths` `--paths GenericDataLocation``, la qual també és la carpeta per omissió quan trieu Assigna la meta DTD.... Per a produir la vostra pròpia meta DTD, aconseguiu l'ordre `dtdparse` des de http://dtdparse.sourceforge.net.

### Com usar-la

Inicieu el &kate; i obriu el diàleg de configuració a Arranjament Configura el &kate;.... A continuació, seleccioneu Compleció &XML; que apareix a la pàgina Aplicació/Connectors i tanqueu el diàleg. Després d'això, seleccioneu &XML;Assigna la meta DTD.... Si el document no conté una DOCTYPE o el tipus de document és desconegut, haureu de triar una meta DTD des del sistema de fitxers. En cas contrari, la meta DTD que coincideixi amb el DOCTYPE del document actual serà carregada automàticament.

Ara podeu utilitzar el connector per escriure el vostre text:

< (menys que)

- Donarà lloc a una llista de possibles elements menors al cursor que ja es troben dins d'una etiqueta. Tingueu en compte que actualment no es pot utilitzar per inserir l'element de nivell superior (&pex;, <html>).

</ (menys que + barra)

- En introduir aquests caràcters se'ns ofereix tancar l'element actual (el més proper a un obert a l'esquerra del cursor). Premeu &Intro; per a acceptar el suggeriment. A diferència de l'element Tanca l'element del menú, això només funciona amb una DTD assignada.

" (cometes dobles)

- La clau de cotització activarà una llista de possibles valors de l'atribut (si n'hi ha) si es troba dins d'una etiqueta.

(espai)

- Aquesta clau activarà una llista de possibles atributs per a l'element actual si es troba dins d'una etiqueta.

& (ampersand)

- Aquesta clau activarà una llista d'entitats amb nom.

### Característiques i limitacions

Podeu provar totes les funcions i limitacions carregant les `katexmltools/testcases.xml` a ``qtpaths` `--paths GenericDataLocation`` en el &kate; i seguint les instruccions.

### Estructura del menú

&Ctrl;&Intro; &XML; Insereix un element...

- Obre un diàleg que permet inserir un element &XML;. Els caràcters <, > i l'etiqueta de tancament s'inseriran automàticament. Si heu seleccionat text quan aquest element de menú està seleccionat, el text seleccionat serà envoltat per l'etiqueta d'obertura i de tancament. El diàleg també ofereix la compleció de tots els elements que es poden inserir a la posició actual del cursor si s'ha assignat una meta DTD mitjançant l'ús d'Assigna la meta DTD....

&Ctrl;< &XML; Tanca l'element

- Cerca el text d'una etiqueta que encara no està tancada i la tancarà mitjançant la inserció de l'etiqueta de tancament corresponent. La cerca comença a la posició del cursor i va cap a l'esquerra. Si no pot trobar una etiqueta d'obertura no fa res.

&XML; Assigna la meta DTD...

- Li indicarà al connector quina meta DTD utilitzar per al document actual. Tingueu en compte que aquesta assignació no es desarà. Ho haureu de repetir en iniciar el &kate;.

### Agraïments i reconeixements

Copyright del connector Compleció &XML; del &kate;, 2001, 2002 per en &Daniel.Naber; &Daniel.Naber.mail;.

Copyright de la versió SC 4 del KDE, 2010 per en Tomáš Trnka

Copyright de la documentació, 2001, 2002 per en &Daniel.Naber;